**PROIECT DIDACTIC**

**Unitatea de învăţământ**: Şcoala Gimnazială Nr. 11 „Ştefan Octavian Iosif” Braşov

**Data**: 23 IX 2015

**Clasa**: a IV-a A

**Propunator**: Popovici Gabriela

**Disciplina:** Educaţie financiară - disciplină opţională

**Subiectul lecţiei**: Trocul

**Tipul lecţiei**: mixtă

 **Scopul:**

* identificarea situaţiilor în care se realizează un schimb în natură (troc)
* cultivarea spiritului de iniţiativă
* stimularea creativităţii

**Obiective operaţionale**

* să înţeleagă termenul de troc;
* să folosească acest termen;
* să realizeze trocuri;
* să analizeze, să descrie, să compare, să asocieze şi să argumenteze trocurile realizate;
* să stabilească utilitatea trocului în zilele contemporane;
* să colaboreze cu colegii pentru realizarea sarcinilor

**Resurse**

I. Metodologice

 ***Strategii didactice***

Metode şi procedee: conversaţia, joc de rol, exerciţiul, Metoda Cubului, problematizarea, explicaţia

Mijloace de învăţământ: bol cu cartoane colorate, plicuri, înregistrare Youtube, cub, tablă, obiecte

Forme de organizare: frontală, individuală, echipă, pereche

II. Forme şi tehnici de evaluare: practică, orală

III. Bibliografice:

* Manualul *„Educaţie financiară”* Banii pe înţelesul copiilor, autor: Ligia Georgescu-Goloşoiu, Editura Explorator, Ploieşti, 2015
* Caietul elevului *„Educaţie financiară”* Banii pe înţelesul copiilor, autor: Ligia Georgescu-Goloşoiu, Editura Explorator, Ploieşti, 2015

**SCENARIUL DIDACTIC**

|  |  |  |  |
| --- | --- | --- | --- |
| Etapelelecţiei | Conţinut informativ | Strategii didactice | Evaluare  |
| Metode | Mijloace | Forme de organizare |
| **1.Moment organizatoric** | Învăţătorul asigură climatul optim pentru lecţie, iar elevii răspund solicitărilor. | conversaţia |  | frontalăindividuală |  |
| **2. Captarea atenţiei** | Fiecare elev va extrage dintr-un bol un carton colorat.Elevii se vor grupa în funcţie de culoarea pe care o are cartonul.Fiecare echipă primeşte un plic de aceeaşi culoare în care li se indică o preocupare a omului în vremea veche (vânător, pescar, cultivator, croitor, cizmar, medic, crescător de animale, preot, farmacist, zidar) şi au foi pe care sunt scrise produse (grâu, găini, mere, medicamente, peşte, vânat, pantofi, haine, porumb etc.) sau servicii (consultaţie medicală, alfabetizare etc.).Elevii dintr-o echipă vor mima ocupaţia lor pentru a fi recunoscuţi de colegi.Elevii sunt întrebaţi: *Puteţi să trăiţi cu ceea ce produceţi?**Cum se poate rezolva situaţia?* | joc de rolconversaţia | bol cu cartoane colorateplicuri | echipăfrontală |  |
| **3. Anunţarea subiectului****lecţiei noi şi a obiectivelor urmărite** | Învăţătorul propune elevilor să urmărească prima parte a filmului <https://www.youtube.com/watch?v=bxFHUFh81TQ>Se anunţă titlul lecţiei şi obiectivele urmărite. | conversaţia | înregistrare Youtube | frontală |  |
| **4.Dirijarea învăţării** | Toţi elevii sunt îndemnaţi să meargă să realizeze schimburi de mărfuri.Se analizează ce schimburi a realizat fiecare echipă. Elevii vor **descrie**, vor **analiza**, vor **compara**, vor **asocia** şi vor **argumenta** modul în care au aplicat trocul. Se stabileşte care echipă a realizat:* schimburi în funcţie de nevoi
* cele mai eficiente schimburi
* schimburi care să cuprindă şi servicii
* cele mai riscante schimburi

Elevii îşi vor exprima gândurile legate de „rundele de negocieri”.Se completează un Ciorchine cu situaţiile în care se poate folosi troc în zilele noastre.Elevii vor desena şi vor colora trucurile propuse pe caietul de lucru. | exerciţiulMetoda Cubuluiconversaţiaproblematizareaconversaţiaexplicaţiaexerciţiul | cartoanecubtablăcaietul de lucru | perechefrontalăfrontalăfrontalăindividual | practicăoralăoralăpractică |
| **5. Obţinerea performanţei** | Elevii vor realiza troc cu lucruri pe care nu le mai folosesc acasă şi pentru care au primit acordul părinţilor să le schimbe cu colegii.Învăţătorul urmăreşte modul în care negociază elevii şi spiritul lor de creativitate. | exerciţiul | obiecte | pereche | practică |